**Ártánd Község Önkormányzata 6.**

**POLGÁRMESTERÉTŐL**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Előkészítő:** Juhász Péter aljegyző

**ELŐTEREJESZTÉS**

a nem közművel összegyűjtött háztartási szennyvíz közszolgáltatói szerződésének közös megegyezéssel történő megszüntetéséről

A Kobold Trans Bt. végzi településünkön az előterjesztés szerinti munkálatokat. A Bt. vezetője beadvánnyal élt, miszerint a közszolgáltatási szerződés szeretné közös megegyezéssel megszüntetni; a kérelme az előterjesztés melléklete.

Kérem az Önkormányzat Képviselő Testületét, hogy az előterjesztést szíveskedjen megtárgyalni, és elfogadni az alábbi

**H a t á r o z a t i j a v a s l a t-**ot

Ártánd Község Önkormányzatának Képviselő Testülete közös megegyezéssel megszünteti a nem közművel összegyűjtött háztartási szennyvízre vonatkozó közszolgáltatói szerződést a Kobold Trans Bt-vel 2024. március 15. napjával.

Felhatalmazza a polgármestert, hogy gondoskodjon 2024. március 16. napjától a szolgáltatás biztosításáról, intézkedjen a szolgáltatás pályázat útján történő ellátásáról, valamint szükség esetén kezdeményezze a Katasztrófavédelmi Igazgatóságnál szolgáltató kijelölését.

**Felelős:** Benkő Sándor polgármester

**Határidő:** azonnal

Ártánd, 2024. február 21.

**Benkő Sándor**

**polgármester**