**Ártánd Község Önkormányzat 3.**

**P O L G Á R M E S T E R É T Ő L**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Előkészítő:** Karancsiné Kerekes Erzsébet

Pénzügyi irodavezető

**ELŐTEREJESZTÉS**

a Magyar Államkincstár által lefolytatott 170/2022. számú ellenőrzéshez elkészített intézkedési terv végrehajtásáról

A Magyar Államkincstár Önkormányzati Pénzügyi Szabályszerűségi Ellenőrzési Főosztálya 170/2022. iktatószám alatt szabályszerűségi pénzügyi ellenőrzést folytatott le Ártánd Község Önkormányzatnál 2022. július 01.-ével kezdődően.

Az ellenőrzések célja, hogy az Áht., az Szt., az Áhsz., a 38/2013. (IX. 19.) NGM rendelet, és a 15/2019. (XII. 7.) PM rendelet előírásai érvényesüljenek az ellenőrzött szervezeteknél:

* az évközi ellenőrzés során feltárt hibák az éves költségvetési beszámoló készítéséig javításra kerüljenek, elősegítve ezzel, hogy a beszámoló lényeges, a valós összképet torzító hibá(ka)t ne tartalmazzon,
* megbizonyosodni arról, hogy az éves beszámoló mérlegadatai megfelelő részletező nyilvántartásokkal alátámasztottak-e,
* az elvégzett ellenőrzések alapján megállapítani, hogy az Önkormányzat éves költségvetési beszámolója megbízható, valós képet mutat-e és jelentős hibát nem tartalmaz-e.

A Magyar Államkincstár ellenőrzési megállapításainak figyelembevételével a Közös Hivatal pénzügyi irodája elkészítette az ellenőrzés Intézkedési terv végrehajtásáról szóló beszámolót, melyet az előterjesztés 1. számú melléklete tartalmaz.

Kérem Ártánd Község Önkormányzat Képviselő Testületét, hogy az előterjesztést és annak mellékletében olvasható beszámolót szíveskedjen megtárgyalni, és elfogadni az alábbi

**H a t á r o z a t i j a v a s l a t-**ot

Ártánd Község Önkormányzatának Képviselő testülete megtárgyalta a Magyar Államkincstár Önkormányzati Pénzügyi Szabályszerűségi Ellenőrzési Főosztály által lefolytatott 170/2022. számú ellenőrzéshez elkészített intézkedési terv végrehajtásáról szóló előterjesztést, és az erről készült beszámolót elfogadja.

Felelős: Dr. Köstner Dávid jegyző

Határidő: 2024. március 3.

Ártánd, 2024. február 21.

Benkő Sándor

polgármester